b'\n_START_ARTICLE_\nAltmarkin rauha\n_START_PARAGRAPH_\nAltmarkin rauha (my\xc3\xb6s nimell\xc3\xa4 Altmarkin v\xc3\xa4lirauha) solmittiin kuusikymmenvuotisessa sodassa Ruotsin ja Puola-Liettuan v\xc3\xa4lille 25. syyskuuta 1629 Altmarkissa l\xc3\xa4hell\xc3\xa4 Gda\xc5\x84skia. V\xc3\xa4litt\xc3\xa4j\xc3\xa4n\xc3\xa4 toimi Ranska. Rauhassa Ruotsi sai V\xc3\xa4in\xc3\xa4joen pohjoispuolisen Liivinmaan ja Riian sek\xc3\xa4 useiden Preussin satamakaupunkien tullitulot. Rauhaa kesti kuusi vuotta. Vuonna 1635 solmitussa Stuhmsdorfin rauhassa sopimusta jatkettiin 25 vuodella, mutta Ruotsin oli luovuttava Preussin satamakaupungeista. N\xc3\xa4iden kaupunkien tullitulot olivat olleet t\xc3\xa4rkeit\xc3\xa4 kolmikymmenvuotisen sodan rahoittamiselle.'